.. #Pushpa2TheRule (#पुष्पा२) चित्रपट #मराठीडबिंग सह प्रदर्शित होणार होता, दस्तुरखुद्द मा. @alluarjun यांनी तसे आश्वासन दिले होते ⬇️ पण तरीही तो महाराष्ट्रात हिंदी, तामिळ, तेलुगु भाषेत प्रर्दशित झाला पण आपल्या #मराठी भाषेत नाही 😡?

कारण आपली #मराठीजनता व #मराठीराजकारणी हे भाषेचे अर्थकारण, समाजकारण व राजकारण समजण्यात कमी पडले 😔?

हिंदीभाषिक मनोरंजन भारतात अग्रस्थानी आहे व त्याची सर्वात मोठी आर्थिक बाजारपेठ ही #महाराष्ट्र व येथील #मराठीजनता आहे. महाराष्ट्रात होणाऱ्या आर्थिक कमाई व पांठीब्यामुळेच हिंदी भाषेला मनोरंजन क्षेत्रात महत्वाचे स्थान आहे. या बाजारपेठेला अबाधित ठेवण्यासाठीच हिंदी चित्रपटसृष्टी व हिंदीभाषिक वितरक/Distributors हे #मराठीडबिंग ला विरोध करतात जेणेकरून महाराष्ट्रात #मराठी भाषेचे आर्थिक महत्व वाढू नये. हिंदीभाषिक वितरक मुद्दामुन महाराष्ट्र व गुजरातला एकत्रितपणे नार्थ इंडीया टेरिटरी म्हणजेच हिंदीभाषिक दाखवुन फक्त हिंदीभाषिक डबिंग चे वितरण हक्क घेतात व हे घेतांना निर्मात्यांना ते अट घालतात की ते महाराष्ट्रात #मराठीडबिंग प्रर्दशित करणार नाही (पुराव्यासाठी पुढची व्टीट पहा) अगदी OTTवर सुद्धा नाही.

असा गैरसमज त्यांच्याकडून मुद्दामुन पसरवला जातो की #DubbingInMarathi ला कोणी प्रेक्षक नाही पण हे पुर्ण चुकीचे आहे. आज कित्येक OTTवर मराठी डबिंग जोमात चालु आहे व त्याला प्रतिसाद ही छान आहे. महाराष्ट्रात जर एखादा चित्रपट हिंदीसह मराठी भाषेत प्रदर्शित झाला व #मराठीआवृत्ती बद्द्ल चांगली जनजागृती-जाहीरात झाली तर मराठी आवृत्ती ही हिंदी आवृत्तीपेक्षा जास्त कमाई करेल व यांची हिंदीभाषिक वसाहतवादी तबक्याला भीती वाटते कारण तस झाल तर दक्षिणात्य व इंग्रजी चित्रपटांचे #मराठीडबिंग जोमात चालु होऊन हिंदीभाषेचे आर्थिक वर्चस्व संपुष्टात येईल व पुढे जाऊन जर गुजराती डबिंग सुरू झाले तर मग हिंदीभाषेचे आर्थिक महत्वच उरणार नाही कारण महाराष्ट्रानतंर हिंदीभाषिक मनोरंजनाची दुसरी मोठी आर्थिक बाजारपेठ ही गुजरात व गुजरातीजनता आहे.

या मराठी भाषेविरोधातील कारस्थानाबाबत महाराष्ट्रातील (सर्वपक्षीय) राजकारणी एकतर अनभिज्ञ आहेत किंवा हिंदी चित्रपटसृष्टीतील त्यांच्या मैत्रीपूर्ण संबधांमुळे वा त्याच्या आर्कषणामुळे गप्प आहेत. याला मराठी भाषा-संस्कृती-ओळख याबद्दल कळवळा असलेले शिवसेना व मनसे हे ही अपवाद नाहीत. स्व. बाळासाहेब ठाकरे यांच्या परिवारातील सदस्यांनी हिंदीभाषिक चित्रपटांच्या निर्मितीवरच भर दिला व त्याचे मराठीडबिंग कधीही केले नाही, अगदी मनसेची चित्रपटसेना सुध्दा #मराठीडबिंग च्या विरोधातच होती व त्यांच्या विरोधामुळेच धोनी, मिशन मंगळ, पॅडमॅन हे हिंदी चित्रपट मराठी भाषेत तयार असतांना सुद्धा मराठी भाषेत प्रर्दशित झाले नाही. मा. राज ठाकरे यांनी काही महिन्यांपूर्वी #मराठीडबिंग ला सार्वजनिकरीत्या पांठीबा दिला व असा पांठीबा देणारे ते एकटेच नेते आहेत पण दुदैवाने त्यांनतंर मनसेने अमराठी चित्रपटांच्या मराठीडबिंग साठी कुठलेही प्रयत्न/आंदोलन केले नाही.

मराठीसमाजाने या वसाहतवादी व मराठीव्देष्टी कारस्थानाविरूद्ध एकत्र होऊन महाराष्ट्रात प्रत्येक मनोरंजन हे #मराठी भाषेत उपलब्ध व्हायला हवे याबाबत आवाज उठवायला हवा. चित्रपट, मालिका, खेळ, कार्टून, माहीतीपट, ई. सर्व १०+ कोटी मराठीजनांसाठी मराठी भाषेत हवेतच असा हट्ट धरायलाच हवा .. हा आपला हक्क तर आहेच पण हे आपले कर्तव्य देखील आहे कारण या मायमराठीचे ॠण आहे आपल्यावर .. नाहीतर आपली पुढची पिढीही या हिंदीभाषिक वर्चस्वाखाली आपल्या मनात मराठी भाषेविषयी न्युनगंड निर्माण करून मराठी भाषेला कायमची तिलांजली देईल व हळूहळू एक देदीप्यमान भाषा-संस्कृती-ओळख काही दशकात इतिहासजमा होईल.

#महाराष्ट्रातमराठीहवीच
#Pushpa2TheRule #पुष्पा२ #मराठीडबिंग #मराठी #मराठीजनता #मराठीराजकारणी